Kuolema iski Kallioon yötaivaalta jatkosodan alussa – lähes unohdetun pommituksen tuhoista on poikkeuksellisen paljon hätkähdyttäviä kuvia

Neuvostoliiton lentokoneet pommittivat jatkosodan alussa tuhoisasti Helsingin Kalliota. Arkkitehti Pekka Lahti paikansi ensimmäistä kertaa vanhoista sotakuvista räjähdysten paikat.

”Kaikki tapahtui niin nopeasti, ettei monikaan tästä talosta ennättänyt porraskäytävää pidemmälle. Mutta siellä säilyikin jo hengissä, vaikka tärähdys ja ilmanpaine paiskelikin meitä pitkin seiniä”, kirjoitti Helsingin Sanomat 10. heinäkuuta 1941.

”Koti oli täysin tuhoutunut, ja alakerroksessa olevan liikkeen ikkunat olivat rikki.”